ქვალონი

ქვალონი — ხობის მუნიციპალიტეტის ადმინისტრაციული ერთეულების ზემო ქვალონის, ქვემო ქვალონისა და შუა ქვალონის ძველი საერთო სახელწოდება.

ქვალონის ტერიტორიაზე აღმოჩენილია ადრეკოლხური გორა-ნამოსახლარი.მიქელაძე თ., ძიებანი კოლხეთისა და სამხრეთ-აღმოსავლეთი შავიზღვისპირეთის უძველესი მოსახლეობის ისტორიიდან (ძვ. წ. II-I ათასწლეულები). თბ., 1974. — გვ. 67–68. ქვალონი (მეგრ. „ქვიანი ადგილი“) თავდაპირველად ეწოდებოდა ადგილს სოფელ ნოჯიხევის განაპირას, შემდეგ კი უფრო ფართო ტერიტორიის აღმნიშვნელი გახდა. სამეგრელოს სამთავროს დავით დადიანისეული დაყოფით (XIX საუკუნის 40-იანი წლები) სოფელი ქვალონი შედიოდა ზუბის მაზრაში, სამთავროს გაუქმების შემდეგ — ზუგდიდის მაზრაში. სოფელი მნიშვნელოვნად გაფართოვდა XIX საუკუნის მეორე ნახევარში თბილისი-ფოთის რკინიგზის გაყვანასთან დაკავშირებით. XX საუკუნის დასაწყისისთვის არსებობდა სამი სოფელი: ზემო ქვალონი, ქვემო ქვალონი და შუა ქვალონი (ახლანდ. გვიმარონი).ცხადაია პ., სამეგრელოს გეოგრაფიული სახელწოდებანი. III (ხობის რაიონი. ქ. ფოთი). თბ., 2007. — გვ. 101–102.

საქართველოს თანამედროვე ტერიტორიულ-ადმინისტრაციული დაყოფით ისტორიული ქვალონი და მისი შემოგარენი მოიცავს შემდეგ დასახლებებს:

 ზემო ქვალონი — სოფელი და ადმინისტრაციული ერთეული (სოფლები: ზემო ქვალონი, საალანიო-საფაჩულიო, სახოჭოლავო) ხობის მუნიციპალიტეტში
 ქვემო ქვალონი — ადმინისტრაციული ერთეული ხობის მუნიციპალიტეტში (სოფლები: ბულიში, გიმოზგონჯილი, დურღენა)
 შუა ქვალონი — ადმინისტრაციული ერთეული ხობის მუნიციპალიტეტში (სოფლები: გვიმარონი, ჭითაუშქური)
სქოლიო

კატეგორია:ხობის მუნიციპალიტეტის ისტორიული სოფლები